Ενδείξεις που ακόμα δεν αρκούν – apoel.net\nΑρχική/ΕΙΔΗΣΕΙΣ/Ενδείξεις που ακόμα δεν αρκούν\nΕνδείξεις που ακόμα δεν αρκούν\nΗ περίπτωση του Γιαννιώτα είναι η μεγαλύτερη εκκρεμότητα για τον ΑΠΟΕΛ από κάθε άποψη. Η συνεισφορά του Ελλαδίτη μεσοεπιθετικού από τον Ιανουάριο που ήρθε στην ομάδα μας ήταν τέτοια που δικαιωματικά συγκαταλέγεται ανάμεσα στους παίκτες που έπαιξαν πρωταγωνιστικό ρόλο στο comeback. Η προσπάθεια για παραμονή του όπως έχουμε τονίσει ξανά εξαρτάται από έναν και μόνο παράγοντα που είναι η τελική απόφαση του Σιλβα στο αν υπολογίζει τον Γιαννιώτα τη νέα χρόνια.\nΑυτό δεν πρόκειται να ξεκαθαρίσει τις επόμενες μέρες αλλά υπάρχουν ενδείξεις ότι ο προπονητής του Ολυμπιακού δεν θα δώσει στον Γιαννιώτα την ευκαιρία που τόσο θέλει. Πολλά θα εξαρτηθούν και από την εξέλιξη που θα έχει το μεταγραφικό πλανο του Ολυμπιακού το οποίο περιλαμβάνει και ενίσχυση στη θεση που αγωνίζεται ο Γιαννιώτας.\nΣε περίπτωση που ο Σίλβα πει το επιθυμητό για τον ΑΠΟΕΛ όχι θα ανοίξει ο δρόμος για επιστροφή του παίκτη στη Λευκωσία. Η σχέση που δημιουργήθηκε μεταξύ του ποδοσφαιριστή και της ομάδας μας αλλά και αυτή με τον Ολυμπιακό φαντάζει αρκετή για να μην παρουσιαστεί εμπλοκή.\nΕίναι δεδομένο ότι ο Μαρινάκης επιχειρεί να δημιουργήσει το δικό του δίκτυο στο οποίο φαίνεται να έχουν δέσει συγκεκριμένες ομάδες πιο επίσημο τρόπο από ότι η δική μας ομάδα αλλά αυτό δεν σημαίνει και πολλά πράγματα στην περίπτωση του Γιαννιώτα.\nΥπομονή λοιπόν για να δούμε πως θα εξελιχθεί η υπόθεση.


Οι εξορύκτες bitcoin αποκόμισαν περισσότερα από 15 δισεκατομμύρια δολάρια το 2021\nΟι εξορύκτες bitcoin κατά τη διάρκεια του 2021 είδαν να εισέρχονται στα ταμεία τους περισσότερα από 15 δισεκατομμύρια δολάρια, σύμφωνα με το The Block Research.\nΗ εκτίμηση αυτή δείχνει μια ετήσια αύξηση 206%, σύμφωνα με την έκθεση Digital Asset Outlook 2022 του The Block Research. Εδώ πρέπει να σημειωθεί ότι ο υπολογισμός των εσόδων βασίζεται στην παραδοχή ότι οι εταιρείες εξόρυξης πουλάνε τα ψηφιακά περιουσιακά στοιχεία που εξόρυξαν για να πληρώσουν την ηλεκτρική ενέργεια που καταναλώνουν, για την συντήρηση του εξοπλισμού τους και άλλα, ενώ μερικοί εξορύκτες κρατούν μερικά από τα εξορυχθέντα νομίσματά τους.\nΌπως φαίνεται στο παραπάνω διάγραμμα, τα εκτιμώμενα έσοδα εξόρυξης έφτασαν στο ανώτατο επίπεδο τον Μάρτιο, όταν οι εξορύκτες αποκόμισαν περίπου 1,75 δισεκατομμύρια δολάρια, συμπεριλαμβανομένων 167 εκατομμυρίων δολαρίων σε χρεώσεις συναλλαγών.\nΚατά την διάρκεια ολόκληρης της χρονιάς, τα έσοδα από την εξόρυξη bitcoin ενισχύθηκαν από την άνοδο των τιμών του εμβληματικού κρυπτονομίσματος, το οποίο έφτασε σε υψηλό όλων των εποχών (ΑΤΗ) στις αρχές του περασμένου Νοεμβρίου.\nΔιαβάστε ολόκληρη η έκθεση Digital Asset Outlook 2022 εδώ.


Ανοιχτό το ενδεχόμενο για διακοπές στην Ελλάδα αφήνει η Γερμανία - TheNewspaper.gr\n-179 min. ago-Συνταρακτικές εξελίξεις στην Μπαρτσελόνα\n-163 min. ago-Απεβίωσε η Βασιλική Φιλιππακοπούλου\n-160 min. ago-Βράζουν στον Άρη – «Ήταν σφαγή»\n-155 min. ago-Δίπλωμα οδήγησης – Κινητές «βόμβες» οι ηλικιωμένοι οδηγοί – Ταρίφα έως και 2.000 ευρώ για ανανέωση χωρίς ιατρικό έλεγχο\n-149 min. ago-Πέραμα – Οι διάλογοι των αστυνομικών με το Κέντρο την ώρα της αιματηρής συμπλοκής\n-143 min. ago-Συγκέντρωση του Ρουβίκωνα έξω από το σπίτι της Κεραμέως – «Σκοτώνει την παιδεία»\n-141 min. ago-Σαμπαόλι – «Ξέρουμε ότι ο Μέσι είναι ο καλύτερος ποδοσφαιριστής στον κόσμο»\n-122 min. ago-«Καθάρισε» την Μπολόνια στο τέλος και πέρασε στην κορυφή η Μίλαν (2-4)\n-114 min. ago-Απεβίωσε η Αγγελική Ακρίβου\n-103 min. ago-Απολαύστε γκολ και θέαμα από τα ευρωπαϊκά γήπεδα\nΑποζημίωση 12 εκατ. δολαρίων θα δώσει ο δήμος του Λούιβιλ στην οικογένεια της Μπριόνα Τέιλορ


Μετανάστης στα αστέρια - Απόψεις - thebest.gr\nΠΕΜΠΤΗ 05 ΑΥΓ 2021 | 14:06\nΟ Γιάννης, μια ιστορία επιτυχίας αλλά κι ένας υπέροχος άνθρωπος. Ένας υπέροχος Έλληνας\nΕίναι αυτός ο τύπος, που δείχνει να μην έχει ξεχάσει πόσο εύκολα θα μπορούσε να είναι ο Ούγκο, που κάνει ακόμα κάποια χαμαλοδουλειά στα Σεπόλια. Όταν ξεκίναγε το παραμύθι, έλεγαν γι αυτόν “περίπτωση μία στο εκατομμύριο”. Αμ δε. Μία στα 820 εκατομμύρια είναι. Τόσοι είναι οι ξεριζωμένοι ανά την υφήλιο.\nΚαι θα ήταν ένας από αυτούς, αλλά τη γλίτωσε “στο τσακ”. Γιατί τον κάναμε Έλληνα -τρομάρα μας- όχι από δικαίωμα, αλλά από ταλέντο. Και ήρθαν και ώρες που νομίζαμε, ότι έχουμε μερίδιο στην επιτυχία του, για τα ψίχουλα που του δώσαμε.\nΤο παραμύθι του, έχει ακόμα αρκετές σελίδες και ελπίζω πως δεν θα είναι όλες μέσα στο παρκέ. Θα γράψει και τις άλλες, έξω από αυτό, για να φωτίσει τα σκοτάδια μέσα στα οποία χάνονται εκατομμύρια “Ούγκο”, σε όλο τον κόσμο.\n#tags Γιάννης Αντετοκούνμπο


Φονικό στις Θεσπιές: Αυτή είναι η αιτία του μακελειού | Epikaira.gr\nΕΛΛΑΔΑ Φονικό στις Θεσπιές: Αυτή είναι η αιτία του μακελειού\nΠαρασκευή, 13 Δεκ 2019 19:38 0\nΣοκαρισμένη είναι η τοπική κοινωνία στις Θεσπιές Βοιωτίας όπου μετά από ανταλλαγή πυροβολισμών ένας πατέρας και ο γιος του έπεσαν νεκροί.\nΣύμφωνα με πληροφορίες σήμερα το μεσημέρι υπήρξε συμπλοκή μεταξύ ιδιοκτητών εταιρειών «σεκιούριτι» με αποτέλεσμα το θανάσιμο τραυματισμό ενός πατέρα και του γιου του καθώς και τον τραυματισμό του ανιψιού του και ενός ακόμη ατόμου.\nΟ τραυματίας διακομίστηκε αρχικά στο νοσοκομείο της Θήβας και στη συνέχεια μεταφέρθηκε στον Ευαγγελισμό στην Αθήνα. Συναγερμός έχει σημάνει στην Αστυνομική Διεύθυνση Βοιωτίας και στην περιοχή έχει σπεύσει ισχυρή αστυνομική δύναμη για τη διαλεύκανση της υπόθεσης. Μέχρι τώρα έχουν γίνει τρεις συλλήψεις.\nΣκοτώθηκαν για μια πινακίδα\nΣύμφωνα με τα λεγόμενα των κατοίκων της περιοχής, οι δύο ανταγωνιστικές εταιρείες σεκιούριτι είχαν αναρτήσει διαφημιστικές πινακίδες σε διαφορετικά σημεία, έξω από ένα σχολικό κτίριο της περιοχής. Το μεσημέρι, ο γιος του ιδιοκτήτη της μίας από τις εταιρείες προσπάθησε να κατεβάσει την πινακίδα της άλλης εταιρείας, αλλά οι «ανταγωνιστές» τον πήραν είδηση και αμέσως ξέσπασε συμπλοκή μεταξύ των δύο αντιμαχόμενων πλευρών.\nΌμως, η κατάσταση ξέφυγε, καθώς και οι με και οι δε σήκωσαν όπλα και άρχισαν να αλληλοπυροβολούνται. Από τα πυρά έπεσαν νεκροί ο ιδιοκτήτης της μίας εταιρείας παροχής υπηρεσιών ασφαλείας και ο γιος του, ενώ ο ανιψιός του τραυματίστηκε σοβαρά και μεταφέρθηκε αρχικά στο νοσοκομείο της Θήβας. Όμως, η κατάστασή του κρίθηκε σοβαρή και στη συνέχεια διακομίστηκε στην Αθήνα, όπου εισήχθη στο χειρουργείο του νοσοκομείου «Ευαγγελισμός».\nΚατά την ανταλλαγή πυροβολισμών, τραυματίστηκε και ο γιος του ιδιοκτήτη της ανταγωνιστικής εταιρείας ο οποίος μεταφέρθηκε από δύο γνωστούς του στην Αθήνα. Οι αστυνομικοί που είχαν ξεκινήσει αναζητήσεις, τον εντόπισαν στο νοσοκομείο και τον συνέλαβαν τη στιγμή που οι γιατροί περιποιούνταν το τραύμα του.\nΠαρ, 13/12/2019, 19:38


Πώς αντιμετωπίζουν οι νέοι την κρίση; - Star.gr\nLIFESTYLE Τετάρτη, 9 Μαρτίου 2011, 22:19\nΠώς αντιμετωπίζουν οι νέοι την κρίση;\nΤο ταμείον είναι μείον, αλλά το ηθικό ακμαιότατο\n«Βρέξει, χιονίσει, αντέχουμε στην κρίση», φωνάζουν οι νέοι που αναζητούν τρόπους αντιμετώπισης της οικονομικής κρίσης.\nΗ εποχή δεν «σηκώνει» ούτε πολλά περιττά έξοδα, ούτε πολλές εξόδους. Έτσι, οι νέοι που έχουν μπει πλήρως στο πνεύμα της εποχής, μαζεύονται ως επί το πλείστον σε σπίτια προκειμένου να διασκεδάσουν και να χάσουν όσο το δυνατόν λιγότερα από αυτά που έκαναν παλιότερα. «Σπίτι είναι καλύτερα με παρέα», λένε, όταν τους ρωτούν τι κάνουν τώρα σε αυτήν την δύσκολη περίοδο της οικονομικής στενότητας. «Βλέπουμε ταινίες, παραγγέλνουμε φαγητό, κάνουμε πλάκα και σίγουρα μιλάμε περισσότερο», προσθέτουν.\nΑκόμη και έξω, όμως, ξέρουν να περνούν καλά και μάλιστα με όσα μέσα διαθέτουν. Ούτε το κρύο τους πτοεί, ούτε τίποτα! «Και έξω ξέρουμε να περνάμε όμορφα. Παίρνουμε πλαστικά ποτηράκια, μαζευόμαστε πολλά άτομα και περνάμε τέλεια», λένε.\nΣε κάθε περίπτωση προσπαθούν να βρουν πλέον πιο φθηνά μέρη. Μπορεί να βγαίνουν λιγότερο αλλά το γλεντάνε. Οσο για τις μετακινήσεις τους; Ελυσαν μέχρι και το πρόβλημα του πάρκινγκ, αφού οι περισσότεροι μετακινούνται πλέον ακόμη ΚΑΙ με… ποδήλατο!


CLARKS FORGE VIBE TAN 26149642 | Must Shoes\nHome » Ανδρικά » Casual » CLARKS FORGE VIBE TAN 26149642\nCLARKS ανδρικά παπούτσια, δερμάτινα casual σε μαλακό λιπαρό δέρμα εξωτερικά. Όμορφη ταμπά απόχρωση εξώτερικα. Το κομμάτι του δέρματος είναι σχετικά λεπτό για να σας κρατάει όσο το δυνατόν πιο δροσερό το πόδι. Τρεις τρύπες για το πέρασμα του κορδονιού, ένα σχέδιο εμπνευσμένο από τη διαχρονική γραμμή του clarks για όλες τις καθημερινές σας ανάγκες. Ιδιαίτερης κατασκευής σόλα EVA για άνετο βάδισμα. Γαζωμένο περιμετρικά. Κατάλληλο για διάφορους συνδυασμούς είτε casual, είτε λίγο περισσότερο αμπιγιέ. Μια επιλογή που συνδυάζει άνεση και κομψότητα σε τιμή ιδιαίτερα προσιτή για τα ποιοτικά στάνταρς που εγγυώνται τα ανδρικά παπούτσια CLARKS. Θα το βρείτε διαθέσιμο εντός και σε αποχρώσεις του λαδί και του μπλε. Η φόρμα του συγκεκριμένου μοντέλου είναι μεγάλη, καλέστε μας να επικυρώσουμε το νούμερο. Όλα τα παρακάτω νούμερα είναι άμεσα διαθέσιμα και ετοιμοπαράδοτα και στο φυσικό μας κατάστημα "Must Shoes" στο Γαλάτσι Αττικής.


PERISTERI 2011: Έφυγαν από τον Αγ. Αντώνιο, παραμένουν στον πεζόδρομο\nΈφυγαν από τον Αγ. Αντώνιο, παραμένουν στον πεζόδρομο\nΜε την αρχή της νέας διοίκησης η Δημ. Αστυνομία με εντολές του Αντιδημάρχου Αναστ. Θεοδωρακου ξεκίνησε το έργο της, ανάμεσα στα καθήκοντα της είναι και η απομάκρυνση των αλλοδαπών μικροπωλητών από καίρια σημεία της πόλης.\nΉδη ο σταθμός Μετρό Αγ. Αντώνιος καθάρισε από αλλοδαπούς μικροπωλητές –κατά την διάρκεια της ημέρας, αφού την νύχτα λόγω μη λειτουργίας της Δημ. Αστυνομίας ξαναστήνουν τους πάγκους τους.\nΣτον πεζόδρομο της Εθν. Αντιστάσεως παραμένουν και μάλιστα για να μην γίνονται αντιληπτοί από την Δημ. Αστυνομία, στήνουν τα εμπορεύματα τους κοντά στην Θηβών .\nΠεριστέρι δεν είναι μόνο η Π τσαλδάρη, ο σταθμός Μετρό Αγ. Αντωνίου, η Σαρανταπόρου και ο μισός πεζόδρομος, αλλά ολόκληρος ο Δήμος Περιστερίου και φυσικά η Δημ Αστυνομία πρέπει να ελέγχει κάθε σημείο και όχι οι μηχανές να σταθμεύουν σε ένα μόνο σημείο.\nΗ παρουσία της να μην είναι μόνο την ημέρα και μέχρι Παρασκευή και τα βράδια η Σαββατοκύριακα να γίνεται η κάθε παρανομία, αλλά και να κρίνει σωστά τους πολίτες και να μην τους ξεχωρίζει και κάνει τα στραβά μάτια σε παρανομίες-εκτός και να έχει τέτοιες εντολές.


#μενουμεσπιτι: τρόποι για να διαχειριστείς το συναισθηματικό φαγητό – Psy serenity\nComments Off on #μενουμεσπιτι: τρόποι για να διαχειριστείς το συναισθηματικό φαγητό\n#μενουμεσπιτι: τρόποι για να διαχειριστείς το συναισθηματικό φαγητό\nΠήγες στο super-market, πήρες αρκετές προμήθειες για ένα μεγάλο χρονικό διάστημα και γέμισες το ψυγείο και τα ντουλάπια σου με όλα τα είδη που θεωρείς απαραίτητα, έτσι ώστε τα μέτρα περιορισμού να σε βρουν ασφαλή στο σπίτι σου, χωρίς να χρειάζεται να βγαίνεις συχνά για αγαθά πρώτης ανάγκης.\nΟι μέρες όμως περνούν και τα τρόφιμα λιγοστεύουν πολύ πιο γρήγορα απ’ όσο υπολόγιζες. Τι συμβαίνει; Μήπως τρως περισσότερο απ’ ότι συνήθως τώρα που βρίσκεσαι σε κατ’ οίκον περιορισμό λόγω της πανδημίας Covid-19;\nΟι αλλαγές που έφερε η πανδημία μας κάνουν να στρεφόμαστε στις βασικές ανάγκες επιβίωσης αλλά και σε μικρές απολαύσεις, με σκοπό να μετριάσουμε τα αρνητικά συναισθήματα, να ηρεμήσουμε τον εαυτό μας και να φέρουμε πίσω την ισορροπία στη ζωή μας.\nΕίτε είμαστε σε περιορισμό στο σπίτι μόνοι, είτε με τους αγαπημένους μας, η αβεβαιότητα επηρεάζει το πώς αισθανόμαστε. Παράλληλα, η αβεβαιότητα και ο φόβος της διαθεσιμότητας και της προσβασιμότητας στα τρόφιμα, μπορούν επίσης να επηρεάσουν τις διατροφικές μας συμπεριφορές. Η αβεβαιότητα με τη σειρά της, φέρνει συναισθήματα άγχους, φόβου, θλίψης, ανησυχίας και θυμού ενώ η απομόνωση συχνά δημιουργεί συναισθήματα πλήξης. Η ανία συμβάλει σημαντικά στην περισσότερη κατανάλωση τροφής, όμως ίσως συμβαίνει και κάτι βαθύτερο από αυτό.\nΥπάρχουν ψυχολογικοί αλλά και βιολογικοί παράγοντες για τους οποίους καταναλώνουμε περισσότερο φαγητό όταν αισθανόμαστε άγχος. Το φαγητό λειτουργεί ως αντιπερισπασμός από τη δύσκολη πραγματικότητα της εποχής και ως μηχανισμός άμυνας για την αντιμετώπιση της αβεβαιότητας. Η κορτιζόλη, γνωστή και ως «ορμόνη του στρες», βοηθά στον εφοδιασμό του σώματος μας με ενέργεια. Για τον ίδιο λόγο, επειδή σε περιόδους άγχους το σώμα μας χρειάζεται περισσότερη ενέργεια για να λειτουργήσει, συχνά καταφεύγουμε σε τρόφιμα με υψηλότερα επίπεδα λιπαρών και ζάχαρης καθότι οι υδατάνθρακες αποτελούν έναν γρήγορο τρόπο ανεφοδιασμού.\nΌταν υπάρχουν αγχωτικές καταστάσεις, πόσο μάλλον αυτού του μεγέθους της πανδημίας, βιώνουμε συχνά αλλαγές και στις διατροφικές μας συνήθειες. Σ’ αυτές τις δύσκολες στιγμές και κάθε φορά που κάποιο έντονο αρνητικό συναίσθημα κάνει την εμφάνιση του, μπορεί κανείς εύκολα να στραφεί σε ακατάσχετη επιθυμία για φαγητό.\nΓια παράδειγμα, σε στρεσογόνες καταστάσεις, κάποιοι συνηθίζουν να καταναλώνουν μεγάλες ποσότητες φαγητού, σε πολύ λίγο χρόνο, χωρίς να μπορούν να σταματήσουν και άλλοι αισθάνονται πείνα καθόλη τη διάρκεια της ημέρας και της νύχτας.\nΚατά τη συναισθηματική υπερφαγία τρώμε σε μία συνειδητή ή ασυνείδητη προσπάθεια να καταπνίξουμε ή να μετριάσουμε τα αρνητικά συναισθήματα. Δηλαδή, μέσω του φαγητού παίρνουμε ανακούφιση από το άγχος που φέρνουν τα προβλήματα, η οποία όμως είναι περιορισμένου χρόνου, διότι μόλις τελειώσει κανείς το φαγητό η προσοχή του επιστρέφει στα προβλήματα και στο άγχος. Η κατανάλωση συναισθηματικού φαγητού θα μπορούσαμε να πούμε ότι είναι ένας τρόπος ασυνείδητης αντίδρασης ή συνειδητής διαχείρισης των αρνητικών συναισθημάτων και καθώς βρισκόμαστε σε κοινωνική απόσταση και περνάμε περισσότερο χρόνο στο σπίτι, η πρόσβαση στην κουζίνα καθόλη τη διάρκεια της ημέρας είναι πλέον πολύ εύκολη.\nΚατά συνέπεια, το πρόβλημα που δημιουργείται είναι διπλό καθώς πρώτον η ανακούφιση που αναζητούμε είναι προσωρινή και δεύτερον, αυξάνεται το βάρος και δημιουργούνται αρνητικά συναισθήματα λόγω της αλλαγής της σωματικής εικόνας που επακολουθεί.\nΑν έχεις αλλάξει και εσύ διατροφικές συνήθειες λόγω της κοινωνικής απόστασης, τότε ας δούμε μερικούς τρόπους να διαχειριστείς το συναισθηματικό φαγητό.\nΒίωσε τα συναισθήματα σου! Εντόπισε και βίωσε τα συναισθήματα σου μακριά από το φαγητό. Πάρε χρόνο μέσα στην ημέρα για να αναλογιστείς το πώς νιώθεις και τί είναι αυτό που σε κάνει να αναζητάς περισσότερο φαγητό. Ρώτα τον εαυτό σου πώς νιώθεις, πότε νιώθεις περισσότερο άγχος, ποιό είναι το μεγαλύτερο άγχος σου αυτήν την περίοδο και πώς σε επηρεάζουν τα συναισθήματα σου. Αφού λοιπόν εντοπίσεις τα συναισθήματα σου, δώσε χρόνο και χώρο στον εαυτό σου να τα βιώσει μακριά από το φαγητό. Σε περιόδους όπως αυτή που βιώνουμε, είναι απόλυτα φυσιολογικό τα συναισθήματα να γίνονται πολύ πιο έντονα.\nΕντόπισε τα ερεθίσματα! Εντόπισε τα ερεθίσματα που σε οδηγούν στο συναισθηματικό φαγητό και προσπάθησε να δεις τί σε οδηγεί στο να τρως περισσότερο. Τα ερεθίσματα αυτά μπορεί να προέρχονται είτε από εξωτερικούς είτε από εσωτερικούς παράγοντες. Για παράδειγμα, μία διαφωνία με κάποιον άλλον ή μία αρνητική σκέψη μπορούν και τα δύο να σε κάνουν να στραφείς στο συναισθηματικό φαγητό.\nΔημιούργησε μία ρουτίνα! Όπως και όταν οι συνθήκες είναι κανονικές (θυμάσαι;) έχεις ένα πρόγραμμα, μία ρουτίνα και ίσως κάποιες φορές γκρινιάζεις γι’ αυτήν, τώρα είναι εξίσου σημαντικό να υπάρχει και πάλι. Δημιούργησε ένα πρόγραμμα στην καθημερινότητα σου. Ακόμη και αν αυτό το διάστημα δεν εργάζεσαι ή δουλεύεις από το σπίτι, και όλα σου μοιάζουν χαοτικά ή σαν μία παύση της ζωής, οι καθημερινές μας συνήθειες μπορεί να άλλαξαν, όμως η ζωή δεν σταμάτησε να προχωρά. Ακολούθησε ένα συγκεκριμένο πρόγραμμα ύπνου και αφύπνισης, ετοιμάσου και ντύσου το πρωί όπως θα έκανες και αν δεν ήσουν σε περιορισμό. Το να είσαι με τις πιτζάμες σου όλη την ημέρα είναι ωραίο που και που, αλλά αν το κάνεις συνεχώς κάθε μέρα είναι πιθανό να σε οδηγήσει στο να αισθάνεσαι για παράδειγμα λιγότερο ενεργός για να γυμναστείς ή για να κάνεις οτιδήποτε θεωρείς εσύ δημιουργικό μέσα στην ημέρα.\nΠρόγραμμα φαγητού! Δημιούργησε το πρόγραμμα των γευμάτων της ημέρας σου. Για παράδειγμα, βάλε στο πλάνο σου ότι θα φας τέσσερα γεύματα, πρωινό, μεσημεριανό, απογευματινό και βραδινό. Το να μην έχεις ισορροπημένη διατροφή με συγκεκριμένα γεύματα, σύμφωνα με ένα πρόγραμμα γευμάτων και να παραλείπεις γεύματα είναι καταστάσεις οι οποίες μπορούν να καταλήξουν στην υπερφαγία. Αν για παράδειγμα, περάσει πολύς χρόνος χωρίς να έχεις φάει τίποτα, μπορεί να βρεις τον εαυτό σου να ψάχνει τρόφιμα υψηλών θερμίδων. Πριν φτιάξεις το πρόγραμμα του φαγητού σου, ρώτησε τον εαυτό σου αν αυτό που επιλέγεις να φας είναι κάτι καλό για εσένα ή απλά θα σε κάνει, στιγμιαία, να νιώσεις καλύτερα και μετά θα μετανιώσεις γι’ αυτό. Αν πάντα σου άρεσαν οι «μικρές αμαρτωλές απολαύσεις» τότε μπορείς να βάλεις στο πλάνο σου μία μέρα την εβδομάδα που θα επιτρέπεις στον εαυτό σου μία μικρή εξαίρεση.\nΥγιεινές επιλογές! Είναι προτιμότερο να αποφύγεις τις μεγάλες ποσότητες τροφών όπως επίσης και τις τροφές με μικρή ή μηδενική διατροφική αξία, όπως για παράδειγμα τα πατατάκια και τα γλυκά. Προτίμησε περισσότερες υγιεινές τροφές για το σπίτι παρά την εύκολη λύση του πρόχειρου φαγητού.\nΑντικατέστησε τη μία συνήθεια με την άλλη! Αντικατέστησε το συναισθηματικό φαγητό με μία νέα συνήθεια. Όταν προσπαθούμε να σταματήσουμε μία συνήθεια είναι ευκολότερο να την αντικαταστήσουμε με μία νέα, έτσι ώστε, να καταφέρουμε να απαλλαγούμε από την παλιά. Φτιάξε μία λίστα με δραστηριότητες που δεν περιλαμβάνουν φαγητό οι οποίες σου κατευνάζουν το άγχος, όπως για παράδειγμα το να επικοινωνήσεις με κάποιον φίλο σου, να ακούσεις μουσική ή ακόμη και να καταγράψεις τα συναισθήματα σου. Τοποθέτησε αυτή τη λίστα σε κάποιο σημείο της κουζίνας ή στην πόρτα του ψυγείου, ώστε να μπορείς να τη βλέπεις εύκολα όταν αισθάνεσαι ακατάσχετη πείνα. Πριν δημιουργήσεις τη λίστα ρώτησε τον εαυτό σου, τί είναι αυτό που θα μπορούσες να αλλάξεις στη ζωή σου σήμερα και θα σε βοηθούσε στο να μην καταφεύγεις στο συναισθηματικό φαγητό.\nΕύκολη πρόσβαση! Τοποθέτησε υγιεινά φαγητά και σνακ σε εύκολη για εσένα πρόσβαση. Τώρα είναι η πλέον κατάλληλη στιγμή για να ξεκινήσεις την υγιεινή διατροφή που το φορτωμένο πρόγραμμα της καθημερινότητας δεν σου επέτρεπε. Τώρα έχεις περισσότερο χρόνο στη διάθεση σου για να σκεφτείς μία ισορροπημένη διατροφή αλλά και για να μαγειρέψεις μόνος σου τα γεύματα σου. Αν δεν ήξερες πώς να μαγειρεύεις, ίσως είναι και μία ευχάριστη δραστηριότητα που μπορείς να μάθεις. Τοποθέτησε τα προϊόντα που δεν συγκαταλέγονται στις υγιεινές προτάσεις στο ψυγείο ή σε ντουλάπια πίσω από τα περισσότερο θρεπτικά προϊόντα. Μ’ αυτόν τον τρόπο θα χρειάζεσαι περισσότερη προσπάθεια να τα φτάσεις και παράλληλα θα έχεις και περισσότερο χρόνο να σκεφτείς αν αλήθεια τα χρειάζεσαι πραγματικά εκείνη τη στιγμή.\nΚάνε γυμναστική! Η γυμναστική ενισχύει την καλή ψυχολογική υγεία. Πήγαινε για έναν περίπατο ή για τρέξιμο, όσο τα μέτρα της κοινωνικής αποστασιοποίησης επιτρέπουν, ή γυμνάσου στο σπίτι.\nΣυνδέσου! Επικοινώνησε με φίλους και αγαπημένα σου πρόσωπα όσο συχνότερα και περισσότερο μπορείς. Οι άνθρωποι είμαστε από τη φύση μας κοινωνικά όντα και έχουμε ανάγκη τις ανθρώπινες σχέσεις τώρα, ίσως, περισσότερο από ποτέ. Μιλώντας με ανθρώπους που αγαπάς σε βοηθά να διαχειρίζεσαι τα συναισθήματα σου και να νιώθεις ότι δεν είσαι μόνος σε όλο αυτό. Ρώτησε τον εαυτό σου με ποιόν μπορείς να επικοινωνήσεις, έτσι ώστε, να νιώσεις καλύτερα. Επίσης, αναρωτήσου με ποιόν τρόπο μπορείς να μείνεις συνδεδεμένος με τις κοινωνικές σου επαφές, έστω και από την απόσταση που απαιτεί η χρονική αυτή περίοδος, και πώς μπορείς εσύ να βοηθήσεις κάποιον που μπορεί να έχει ανάγκη.\nΠάρε αέρα! Να παίρνεις καθαρό αέρα καθημερνά ανεξάρτητα από τον καιρό. Βγες για λίγο στον κήπο ή στο μπαλκόνι ή άνοιξε τα παράθυρα σου και πάρε καθαρό αέρα σε καθημερινή βάση.\nΜην ξεχνάς! Να θυμάσαι ότι το συναισθηματικό φαγητό λόγω του άγχους, σε κάνει να αισθάνεσαι καλά μόνο για λίγο. Επίσης, μην ξεχνάς, τα αρνητικά συναισθήματα που έρχονται μετά λόγω της υπερφαγίας και να τα κάνεις εργαλείο αποτροπής.\nΑναγνώρισε στον εαυτό σου τη δύσκολη συναισθηματική περίοδο που περνάς. Για την αβεβαιότητα που αντιμετωπίζουμε όλοι αυτήν την περίοδο, το συναισθηματικό φαγητό μας δίνει μία λανθασμένη αίσθηση ελέγχου απέναντι στην αβέβαιη νέα πραγματικότητα.\nΗ πανδημία συνοδεύεται από ψυχική πανδημία η οποία μπορεί να διαρκέσει και περισσότερο, όμως μπορούμε να κάνουμε πράγματα για να την σταματήσουμε. Είναι μία δύσκολή και πρωτόγνωρη κατάσταση, για όλους τους ανθρώπους, που όμως δεν θα διαρκέσει για πάντα. Η ζωή δεν έχει μπει σε παύση, αλλά συνεχίζεται κανονικά και υπάρχουν πολλά πράγματα που μπορούμε να κάνουμε, έτσι ώστε η νέα παροδική καθημερινότητα, για όσο αυτή διαρκέσει, να γίνει περισσότερο λειτουργική, δημιουργική και ευχάριστη.


Thrill Jockey (2019)\nΑπό τον Θεοδόση Γενιτσαρίδη, 16/10/2019\nΕπικίνδυνα παρανοϊκή, αντισυμβατική και ακραία θορυβώδεις υπέροχη rock\nΕτοιμάσου να κατουρηθείς πάνω σου. Ο δίσκος μπορεί να σε βάλει να αυτοπυρποληθείς και να το κάνεις με θέληση και μανία. Ρίξε μια ματιά πως ακριβώς στήνουν τις ζωντανές τους εμφανίσεις για να πάρεις μια ιδέα με το τι έχεις να αντιμετωπίσεις.\nΥπάρχουν πάνω από 25 χρόνια. Μπορεί τα διάφορα project τους να μην τους αφήνουν να κυκλοφορούν τόσο συχνά δουλειές, αλλά όταν το κάνουν, συνήθως εντυπωσιάζουν. Ήταν το 2003 όταν αυτοί εδώ οι κάφροι κυκλοφόρησαν το "Wonderful Rainbow". Τότε τα μόνα ας πούμε θορυβώδη ακούσματα (μου) ήταν το noise-rock των Swans, των Boris, των Sonic Youth, των The Jesus Lizard, των Shellac και των Big Black. Αλλά αυτοί δεν είχαν καμία σχέση. Δεν έμοιαζαν πραγματικά με κανέναν από τους παραπάνω. Αναφέρομαι σε αυτόν το δίσκο καθώς προσωπικά, αλλά νομίζω και γενικότερα, έκανε τον μεγαλύτερο θόρυβο και έφτιαξε το όνομα και τον ήχο αυτής της μπάντας. Μετά από αυτό, ή καλύτερα μετά από την επίσης δισκάρα "Hypermagic Mountain" (κάποιοι με το δίκιο τους θα την έβαζαν στην κορυφή των κυκλοφοριών τους) ακολούθησε μια κοιλιά η οποία τερματίστηκε με το εκπληκτικό "Fantasy Empire". Να θυμίσω ότι η βάση της μουσικής τους είναι το μπάσο (με άπειρη παραμόρφωση), τα τύμπανα και συνήθως ένα χαλασμένο μικρόφωνο.\nΦέτος έρχονται και παρουσιάζουν ένα σύγχρονο και εξαιρετικά μοντέρνα αντισυμβατικό noise-rock. Πιο αναλυτικά θα έλεγα ότι φτιάχνουν προοδευτικά μαθηματικά κομμάτια με κάθε ιδέα να περνάει από μια παραμόρφωση θορύβου που τα καθιστά σκληρά, επίπονα και δυνατά. Το πλέον όμορφο στη φετινή τους δουλειά είναι ότι μέσα σε αυτό τον πανικό και τη μανιώδη ταχύτητα χωράει και μελωδία. Κι όμως, η μελωδία, η οποία μπορεί να είναι κρυμμένη πίσω από στρώματα θορύβου, είναι εκεί και βασιλεύει. Θες να το πεις punk, ή σου ταιριάζει καλύτερα ο όρος μοντέρνο hardcore. Μέσα δεν θα πέσεις ποτέ. Εκεί είναι η ουσία. Όπως και στους περσινούς Daughters δεν χώραγε καμία ταμπέλα, έτσι κι εδώ η φασαρία είναι ο κορμός και η παλαβομάρα τα κλαδιά.\nΘα ακουστεί βαρύ, αλλά οι Lightning Bolt μπορεί να σου αλλάξουν τη ζωή. Η αισθητική τους, η μουσική τους πορεία, η διάθεση και η έμπνευση τους είναι μοναδικά. Ο τρόπος, ο τόπος και οι ιδέες που κατεβάζουν είναι ξεχωριστά. Η πραγματικότητα τους είναι αυθεντική. Η αρρώστια τους απάλευτη και η μουσική τους κουλτούρα εξαιρετική. Το πρώτο κομμάτι "Blow To The Head" είναι από τα πιο σπιντάτα και γρήγορα κομμάτια που έχουν φτιάξει. Βίαιο και παραδόξως πιασάρικο με ένα αντι-riff στο μπάσο που (ίσως να κάνω και λάθος) μου θυμίζει το "Paint It, Black" τουλάχιστον στα κοψίματα. Το επόμενο “USA Is A Psycho” (θα βάλω μαζί του και το "Tom Thump") είναι επίσης γρήγορο, με μονοκόμματα τύμπανα που επιτρέπουν στο έγχορδο να είναι απλά ακόλουθος και στον Chippendale να ουρλιάζει υπό παραμόρφωση μερικές λέξεις. Το επόμενο "Air Conditioning" κατεβάζει λίγο την ταχύτητα (αρχικά), αλλά βρωμίζει ακόμα περισσότερο τον ήχο και γίνεται απιθανα hardcore στην πορεία. Βίαιο και νεανικό, μανουριάζει σε κάθε ιαχή και σκοτώνει στο punk πέρασμά του. Στο "Hüsker Dön't" θα βρεις ίσως το πιο παραδοσιακό και ανθρωπινό κομμάτι τους. Έχει βάση, δεν ξεφεύγει πάρα πολύ αν και κρέμεται στον γκρεμό και παρουσιάζει βατά τύμπανα και μια σταθερή μπασογραμμή ας πούμε εύπεπτη, η οποία μεταμορφώνεται σε Iron Maiden riff προς το τέλος του κομματιού και απαιτεί μερικά γηπεδικά ωωω(!) που συνήθως ακολουθούν power metal μπαλάντες!\nΠαραδόξως, όλα τα προηγούμενα κομμάτια είναι αρκετά πιασάρικα. Εκτός αυτής της αισθητικής ακολουθεί το "Big Banger" (θα βάλω στην ίδια λογική και το τελευταίο "Van Halen 2049") , τα οποία ουσιαστικά προσπαθούν να συντρίψουν τα πάντα. Μιλάμε για εκπληκτικά κομμάτια που όμοια τους δύσκολα θα βρεις. Δώσε τους μεγάλη προσοχή είναι προοδευτικά, ξεθεωτικά, καινοτόμα και μοναδικά. Στη συνέχεια το "Halloween 3" έχει λίγο απ’ όλα, είναι εντελώς ξεδιάντροπο και θα το έλεγα σαν μια μαρμελάδα θορύβου. Ακραία πειραματικό και αυστοσχεδιαστικό μπορεί να σε τρελάνει. Ακολουθεί το "Don Henley Ιn The Park" που έχει ρόλο γέφυρας για να μας περάσει στο "Bouncy House" το οποίο ειναι ίσως το πιο ενδιαφέρον πειραμα της κυκλοφορίας. Αν προσέξεις έχει επί πέντε λεπτά το ίδιο ρυθμικό πέρασμα από πίσω, όμως οι αλλαγές ταχύτητας και τα γεμίσματα στα τύμπανα δημιουργούν μια άλλη αίσθηση. Τι απέμεινε; Το χιτάκι του δίσκου, το "All Insane" που έχει την πιο όμορφη μελωδία, τα πιο βατά ας πούμε φωνητικά από εφέ ντουντούκας και έναν καταπληκτικό τόνο και ρυθμό που σε ξεκινάει με χορό και σε αφήνει με headbanging. Ψυχεδελειαααα λα λαρά λαρά λαλά!\nBrian Gibson και Brian Chippendale είστε γαμημένα τέλειοι.


Hurghada 2008 - Θέματα γενικού ενδιαφέροντος - Aquazone Portal\nAugust 19, 2008 in Θέματα γενικού ενδιαφέροντος\nΕίμαι στη δυσάρεστη θέση να ανακοινώσω πως γύρισα από τις διακοπές μου και – όπως κάθε χρόνο – η “προσγείωση” είναι ανώμαλη. Πολύ περισσότερο φέτος όπου οι διακοπές μου δεν ήταν ότι τις υπόλοιπες χρονιές εξ αιτίας της επιλογής μου ως προορισμό διακοπών. Ο προορισμός αυτός (καλώς ή κακώς) δεν είναι ιδιαίτερα γνωστός στο ελληνικό κοινό, πράγμα κάπως περίεργο αφού δεν πρόκειται για μακρινό ταξίδι (3 ώρες αθροιστικά). Μιλάω για την χώρα της Αιγύπτου και ποιο συγκεκριμένα για μικρή και πλήρως αναπτυσσόμενη πόλη, την Χουργκάντα, η οποία βρέχεται από τα υπέροχα νερά της Ερυθράς Θάλασσας. Χωρίς να μπω σε ιδιαίτερες λεπτομέρειες, θα πως απλά πως πρόκειται για μια αρκετά παλαιά πόλη με ψαράδες κατοίκους (τα παλαιότερα χρόνια), η οποία μόλις τα τελευταία χρόνια άρχισε να αναπτύσσεται ραγδαία, με φοβερές και πολυτελείς ξενοδοχειακές μονάδες, κατά μήκος της Ερυθράς Θάλασσας) με αποτέλεσμα να γίνει ένα καταπληκτικό τουριστικό θέρετρο. Οι ψαράδες, βέβαια, τώρα ασχολούνται κυρίως με το εμπόριο και οτιδήποτε σχετίζεται με το φαΐ και το ποτό.\nΈνα από τα πράγματα που με επηρέασαν στην επιλογή αυτή είναι ο πλούσιος (και προστατευόμενος) θαλάσσιος κόσμος της Ερυθράς Θάλασσας. Οπότε φέτος, εκτός των συνηθισμένων αποσκευών των διακοπών, εξοπλίστηκα και με μάσκα, βατραχοπέδιλα και αδιάβροχη θήκη για την φωτογραφική μου μηχανή.\nΤο συμπέρασμα των συγκεκριμένων διακοπών ήταν απλά μαγευτικό. Εικόνες που έβλεπα μπροστά στα μάτια μου που δεν πίστευα ποτέ ότι θα συναντήσω… Χρώματα και σχήματα απείρου κάλους, που υπήρχαν στιγμές που πίστευα ότι ονειρευόμουν ή πως με είχαν πετάξει μέσα σε ένα γιγάντιο ενυδρείο… Αλλά ας μην πολυλογώ. Δείτε από μόνοι σας ένα πολύ μικρό δείγμα όσων δεν μπορώ να εκφράσω με λέξεις….\nΌπως προανέφερα, αφορά ένα μικρό δείγμα αφού από τα 8GB της κάρτας μνήμης της μηχανής χρησιμοποιήθηκαν τα 7GB!!! Κάποιες θολές φωτογραφίες είναι τραβηγμένες στην παραλία του ξενοδοχείου (πρώτη φωτογραφία) στα 5m το πολύ από την ακτή. Ακολουθεί και video το οποίο φτιάχτηκε πρόχειρα και γρήγορα αλλά νομίζω πως αποδίδει το ζητούμενο. Ανοίξτε τα ηχεία σας και απολαύστε…\nΑξίζει να σημειωθεί πως τα ψάρια δεν είχαν κανέναν φόβο απέναντι στους ανθρώπους, σε σημείο να σε εκπλήσσει ο τρόπος που κολυμπούσανε ανάμεσά μας. Δεν ήταν και λίγες οι τσιμπιές που έφαγα από κάποια από αυτά την ώρα που τα “τάιζα” σηκώνοντας κάποιο σπασμένο κοράλλι και δημιουργώντας ένα “σύννεφο” τροφής!\nΤο μοναδικό μειονέκτημα ήταν πως δεν συνάντησα reef καρχαρία, παρόλο που θεωρητικά θα έπρεπε να έχει αρκετούς. Ο λόγος ήταν ότι είχαν περιφράξεις στα περισσότερα σημεία, οπότε (δυστυχώς) το όνειρό μου να δω από κοντά και να κολυμπήσω στα ίδια νερά με ένα έστω και άκακο για τους ανθρώπους καρχαρία δεν πραγματοποιήθηκε… τουλάχιστον για φέτος!\nΔεν σου ξαναμιλαω ρε.\nΤελεια! Ειμουν απενταντι\nΤο Cuttle fish και τα καλαμαρια τι ωρα της ημερας τα τραβηξες φωτο ?\nΤην άλλη φορά πάρε και τις μπουκάλες να δεις και τα καρχαριακια\nΔεν πιστεύω από πλεκο-φανατικός να το γυρίσεις σε θαλασσινός\nΚαι του χρόνου φίλε και κάθε χρόνο μια από τα ίδια να έχεις\nΣαρμ Ελ Σεϊχ????\nΤο Cuttlefish (τώρα που το είπες έμαθα τί είναι) το τράβηξα στις 16:26 και τα καλαμάρια στις 14:50 της ίδιας μέρας (11/8/2008).\nΕιλικρινά πιστεύω πως το όνειρο κάθε ανθρώπου που ασχολείται με τα ενυδρεία, είναι κάποια στιγμή να αποκτίσει ένα ωραίο και μεγάλο θαλασσινό!\nΑυτό βέβαια δεν μειώνει ούτε λίγο την λατρεία μου για τα πλέκο, όπου ακόμα ψάχνω να βρω τον χώρο για το 2μετρο pleco ενυδρείο!!!\nΠολυ ομορφες φωτο και ενδιαφερων μερος , αντε και του χρονου να το επισκευτουν περισσοτεροι και να μας φερουν περισσοτερες φωτο !\nΤυχερος εισαι, αρκετα σπανιο να δεις καλαμαρια τετοια ωρα. Το cuttle fish ειναι απιστευτο ζωο, αν εισαι τυχερος και εχει διαθεση μπορεις να βγαλεις απιστευτες φωτο απο το ενεργο καμουφλαζ του.\nΤελειες foto... Μου ειχαν πει οτι στη Hurghada ειναι πανεμορφος ο θαλασσιος πλουτος,\nτωρα το πιστευω..\nΠαω καθε χρονο Αιγυπτο και ειρωνεια που δεν εχω επισκεφτει αυτα τα μερη.\nΠρεπει να ψηθηκες στη ζεστη τωρα..τι θερμοκρασια ειχε?\nΑν εχεις παει και Sharm el sheikh τι αξιζει πιο πολυ?\nSnorkelling εκανες κατευθειαν απο το ξενοδοχειο? η σας πηγαινανε με σκαφος?\nΕχω ανοιξει και εγω ενα post με fotos απο Μαλδιβες..λιγο πολυ τα ιδια..αλλα η Hurghada τοσο κοντα! και τοσο ωραια..θα παω!!!!!!!\nπρωτες φωτο...παντα καλες τετοιες διακοπες να εχεις\nΚαθολου δεν μου αρεσαν οι φωτογραφιες μιλαμε ειναι χαλια .. Ουτε ψεματα δεν μπορω να πω\nθελωωωω και εγωωωωω...\nEdited August 19, 2008 by Thodwrhs\nΜαλλον του χρονου εχει μαζικη παραγγελια .... εεεε.... εκδρομη του ΑΖ στην αιγυπτο\nΗ θερμοκρασία ήταν 2-3 αθμούς υψηλότερη από αυτή της Αττικής, αλλά εκεί ήταν σε ποιο ανεκτά επίπεδα λόγω του ότι είναι ποιο ανοιχτός ο χώρος και δεν περιτριγυρίζεται από όλες αυτές τις υπέροχες πολυκατοικίες και κτήρια που έχουμε εδώ.\nΣτο Sharm el sheikh δεν έχω πάει. Οι λόγοι που επέλεξα την Χουργκάντα είναι:\n- Είναι μία πόλη αυτάρκης που τα βρίσκεις όλα και μπορείς να κάνεις ότι θες σε αντίθεση με το Sharm el sheikh το οποίο στην ουσία είναι μόνο μία παραλία με ξενοδοχειακές μονάδες.\n- Ήθελα να είμαι κάπου κεντρικά στην Αίγυπτο ώστε να επισκεφτώ και διάφορους αρχαιολογικούς χώρους. Το Sharm el sheikh είναι αρκετά απομακρυσμένο και έχει μόνο το μοναστήρι της Αγ.Αικατερίνης... και δεν είμαι άνθρωπος της εκκλησίας...\n- Η Χουργκάντα είναι λίγο ποιο οικογενειακός προορισμός σε αντίθεση με το Sharm el sheikh που είναι λίγο ποιο ξέφρενα τα πράγματα. Προσωπικά ήθελα να έχω ησυχία.\nΓια τα παραπάνω, επειδή όπως είπα δεν έχω πάει και στα 2 μέρη, πήρα πληροφορίες από διάφορους και από internet. Μπορεί και να μην ισχύουν όσα λέω για το Sharm el sheikh αφού δεν το επισκέφτηκα. Η μόνη σίγουρη παρατήρηση είναι η 2η. Γενικώς πάντως το Sharm el sheikh μαζέυει περισσότερους Έλληνες, αλλά το συμαντηκότερο είναι ότι μαζεύει περισσότερες Ρωσσίδες... Εγώ πήγα με την κοπέλα μου, οπότε είπα να μην μπω στον πειρασμό\nΌσον αφορά το snorkelling, εγώ έκανα στην παραλία του ξενοδοχείου, σε ένα νησάκι που πήγα με βάρκα και σε ανοιχτή θάλασσα, επίσης με βάρκα. Για να είμαι ειλικρινής δεν ρώτησα καν αν το ξενοδοχείο διοργάνωνε κάτι.\nαυτο που εχω να πω ειναι: ΜΕΣΑ !!!!!!!!!! αν οργανωθει κατι τετοιο!!\nαν μπορεις ανεβασε και αλλες foto, και πως ειναι οι παραλιες etc\nΚαταπληκτικές φωτογραφίες φοβερές διακοπές...\nΑπλα τελειες.Να ξεφυγουμε λιγο και απο την κοροιδια των νησιων μας,υπαρχουν και τετοια μερη!\nΤo sharm ειναι πολυ μεγαλυτερο απο μια παραλια μαλλον εχεις στον νου σου το Nama Bay.\nΠαντος εχεις δικιο είναι για λιωσιμο στην παραλια και για Diving (Εχει από τα καλυτερα που εχω δει).\nΤο καλοκαιρι μαζευει πιο πολύ μουσουλμανικο τουρισμο και όχι τοσους Ρωσους και οντος ειναι ξεφρενα.\nΗ Αγ.Αικατερινη είναι 3 ωρες από το Sharm Οποτε δεν είναι και τοσο κοντα.\nΟτι γενικα ψαρι ειχα δει στη θαλασσα...σχεδον υπαρχει στο εμποριο για ενυδρεια...ΕΚΤΟΣ του Parrot Fish\n..μηπως τυχον λεω λαθος και εχει δει κανενας να τα πουλουν?\nΕχει απιστευτα χρωματα..\nΠεριτό να πώ πως έχω σκάσει απο τη ζήλεια...\nΣε ευχαριστούμε πολύ, που μοιράστηκες μαζί μας τις εμπειρίες σου, από αυτό το πανέμορφο ταξίδι διακοπών.\nΑποτελεί ένα μεγάλο όνειρο, για όλους μας που ασχολούμαστε με το ενυδρειακό χόμπι.\nΟ καιρός πως ήταν, γιατί έχω ακούσει ότι αυτή η εποχή δεν είναι η καλύτερη περίοδος, από πλευράς διαύγειας νερού αλλά και πιθανότητα βροχών.\nΑπό θέμα διαύγειας νερού. όντως δεν ήταν και ότι καλύτερο. Δεν ξέρω αν οφείλεται στην εποχή ή στην πολυκοσμία... Από θέμα βροχών.... Ούτε για πλάκα. Απέχει αρκετά από τον τροπικό κύκλο με τους μουσώνες. Όπως έγραψα και προηγουμένως, δεν διαφέρει και πολύ ο καιρός από αυτόν της Ελλάδας.\nΕύχομαι να μπορέσετε να πάτε όλοι σας, και κυρίως οι θαλασσινοί...!!!\nEdited August 24, 2008 by stormtrooper\nΩραίες φωτογραφίες… άντε την επόμενη φορά εύχομαι να κατέβεις λίγο πιο κάτω.\nΧαχα.Τωρα διαβασα το post για πρωτη φορα.Πως μου ξεφυγε?Αυγουστο 2008 ημουν λιγο πιο νοτια στην El Gouna.Παρομιες εικονες και εκει.Η διαφορα ειναι οτι το νερο ηταν παρα πολυ καθαρο και διαυγες.Δεν ειχα δει πουθενα κατι αντιστοιχο.Φυσουσε συνεχεια και μαλιστα απο μια κατευθυνση μονο, αλλα στην θαλασσα δεν ειχε καθολου κύμα λογω των πολλων διασπαρτων υφαλων που λειτουργουσαν σαν κυματοθραυστες.Δυστυχως δεν ειχα υποβρυχια θηκη για τη φωτογραφικη και μια μιας χρησεως που πηρα μου βγηκε πατατα .\nΣας στέλνω και μια δικιά μου από την φετινή μου επίσκεψη. Έχω πάει και πέρση!


«Στους αστέγους δεν αξίζει το περιθώριο» | Documento\nΔιαβάζετε: «ΣΤΟΥΣ ΑΣΤΕΓΟΥΣ ΔΕΝ ΑΞΙΖΕΙ ΤΟ ΠΕΡΙΘΩΡΙΟ»\n«Στους αστέγους δεν αξίζει το περιθώριο»\nΗ ιστορία του Λεωνίδα Κουρσούμη που σχεδιάζει ένα αυτοοργανωμένο παλαιοβιβλιοπωλείο αστέγων\nΦωτογραφίες: Τατιάνα Μπόλαρη / Εurokinissi\nΣε έναν μεγάλο χώρο στην οδό Πειραιώς βρίσκονται προσωρινά τα βιβλία που έχουν συγκεντρωθεί από τρεις αστέγους οι οποίοι έχουν δραστηριοποιηθεί για να ανοίξουν το δικό τους παλαιοβιβλιοπωλείο. Εκεί συνάντησα τον Λεωνίδα Κουρσούμη, που μου διηγήθηκε την ιστορία αυτού του εγχειρήματος αλλά και τη δική του συγκλονιστική ιστορία από την εποχή που αναγκάστηκε να αφήσει το σπίτι του μέχρι σήμερα που αποφάσισε να μιλήσει δημόσια για όσα έζησε. «Πρόθεσή μας δεν είναι η φιλανθρωπία αλλά η δημιουργία ενός χώρου που θα μας βοηθήσει να αναδιοργανώσουμε τη ζωή μας» λέει χαρακτηριστικά.\nΟ κ. Λεωνίδας απολύθηκε και έζησε για επτά ολόκληρους μήνες στον δρόμο προτού βρει προσωρινή στέγη σε μια αποθήκη στα Ανω Πατήσια. «Κάποια στιγμή βρέθηκα με μηδενικό εισόδημα. Εκανα μικροδουλειές αλλά έφτασα στο σημείο να μην μπορώ να πληρώσω ούτε το ενοίκιο και έτσι αναγκάστηκα να αφήσω το σπίτι μου. Η οικονομική κρίση έπαιξε σημαντικό ρόλο επειδή ήμουν από τους πρώτους που απολύθηκαν από τη δουλειά που είχα τότε, ενώ είμαι και σε μια ηλικία που είναι σχεδόν αδύνατο να βρω κάτι καινούργιο. Δεν είχα καμία στήριξη από συγγενείς και φίλους, οι οποίοι αδιαφόρησαν για την κατάστασή μου. Ετσι αποφάσισα να βρω μόνος μου κάποιες διεξόδους. Τον Ιανουάριο του 2019 σκέφτηκα ότι αντί να παιδεύομαι και να κλείνομαι στον εαυτό μου με κίνδυνο να πέσω σε κατάθλιψη θα ήταν καλύτερο να κάνω κάτι διαφορετικό. Αποφασίσαμε να πάρουμε αυτή την πρωτοβουλία με τον Αντώνη και τον Γιάννη, δύο ανθρώπους που βρίσκονται σε αντίστοιχη θέση. Ο Γιάννης εργαζόταν ως διερμηνέας στα δικαστήρια αλλά έμεινε άνεργος και για πολλά χρόνια γύριζε στους δρόμους με ένα ποδήλατο. Με τον Αντώνη γνωριστήκαμε σε ένα πάρκο στα Πατήσια. Παλιότερα εργαζόταν στα καράβια αλλά το τελευταίο διάστημα αναζητούσε ένα πιάτο φαγητό στο συσσίτιο».\nΓια πολύ καιρό ο κ. Λεωνίδας ντρεπόταν να κοινοποιήσει την κατάστασή του. «Οι άστεγοι δεν είναι περιθωριακοί. Υπάρχουν πολλοί άνθρωποι που ζουν ανάμεσά μας οι οποίοι κάποτε είχαν κανονική ζωή. Οι κρατικές δομές γνωρίζουν μόνο αυτούς που έχουν καταγραφεί. Για παράδειγμα, εγώ πήρα πρόσφατα την απόφαση να μιλήσω. Ενας φίλος μου από τη Θεσσαλονίκη με πήρε τηλέφωνο για να με ρωτήσει γιατί δεν του είπα ότι βρίσκομαι σε αυτή την κατάσταση. Η αλήθεια είναι ότι το έκρυβα από επιλογή. Είχα ντροπή μέσα μου. Είναι απλός ο λόγος».\nΤο επόμενο διάστημα, στις 30 και 31 Μαρτίου (από τις 10 το πρωί έως τις 5 το απόγευμα), οι άνθρωποι του εγχειρήματος διοργανώνουν ένα δεύτερο μπαζάρ για να καλύψουν τα πρώτα τους έξοδα. «Την περίοδο που δεν είχα δουλειά έβρισκα βιβλία στα σκουπίδια και στην ανακύκλωση και πήγαινα στο Μοναστηράκι για να τα πουλήσω. Κάποια στιγμή αποφάσισα να δημιουργήσω με δύο άλλους ένα παλαιοβιβλιοπωλείο αστέγων. Ζητήσαμε από εκδοτικούς οίκους, βιβλιοθήκες και ιδρύματα που διαθέτουν περίσσευμα βιβλίων να μας στηρίξουν. Οταν έκανα μια ανάρτηση στο Facebook, το εγχείρημα άρχισε να αποκτάει δημοσιότητα. Μέσα από αυτήν τη δραστηριότητα επιδιώκουμε να έχουμε μόνιμο εισόδημα και ένα σπίτι για να μείνουμε. Ο κόσμος στήριξε πολύ την προσπάθειά μας. Μου έστειλαν δεκάδες κούτες με βιβλία στην αποθήκη που μένω στα Ανω Πατήσια. Αυτήν τη στιγμή βρισκόμαστε σε έναν χώρο στην Πειραιώς 132 που μας παραχώρησε ένας κύριος με μεγάλη ευγένεια και προθυμία».\nΗ διάθεση αλληλεγγύης κινητοποίησε ανθρώπους από την πρώτη στιγμή. «Ηρθαν άνθρωποι από τη Βέροια που πήραν βιβλία για τις δημοτικές και τις σχολικές βιβλιοθήκες τους. Μας έφεραν κούτες από την Παιανία, την Κηφισιά, την Πεντέλη και πολλές άλλες γειτονιές. Επίσης μας έχουν προσεγγίσει εφημερίδες και ραδιοφωνικοί σταθμοί».\n«Σκοπός μας δεν είναι η φιλανθρωπία»\nΟ κ. Λεωνίδας εργάστηκε για πολλά χρόνια σε εκδοτικούς οίκους. «Πάντοτε είχα αγάπη για το βιβλίο. Σπούδασα οικονομικά στη Θεσσαλονίκη και παράλληλα εργαζόμουν για να τελειώσω τις σπουδές μου. Παρακολουθούσα την κίνηση των βιβλίων και των συγγραφέων. Οταν κατέβηκα στην Αθήνα εργάστηκα για αρκετά χρόνια στον κλάδο των εκδόσεων. Τον τελευταίο καιρό δεν διαβάζω επειδή δεν έχω όρεξη. Πάντα με ενδιέφερε η ελληνική λογοτεχνία και η τελευταία περίοδος του Βυζαντίου. Τώρα που έρχομαι σε επαφή με τόσα βιβλία βάζω μερικά στην άκρη και τα ξεφυλλίζω. Ελπίζω σύντομα να αποκτήσω ξανά όρεξη για διάβασμα».\nΟ σκοπός είναι να βρεθεί ένας άνετος χώρος για να στεγάσει τις δραστηριότητες του παλαιοβιβλιοπωλείου. «Θέλουμε να δημιουργήσουμε ένα σταθερό σημείο αναφοράς, έναν ζωντανό και λειτουργικό χώρο στον οποίο θα μπορούν να γίνονται και άλλα πράγματα, όπως εργαστήρια για ανέργους και γεύματα για αστέγους. Δεν μας ενδιαφέρει η φιλανθρωπία αλλά να καταφέρουμε να ανακάμψουμε λίγο στη ζωή μας».\nΣτον χώρο της Πειραιώς μπορεί κανείς να βρει κάθε είδους βιβλία. «Λογοτεχνία, παιδικά βιβλία, βιβλία μαγειρικής, εξειδικευμένα εγχειρίδια για την οικονομία, εγκυκλοπαίδειες και λευκώματα. Από το προηγούμενο μπαζάρ διαπιστώσαμε ότι ο κόσμος ενδιαφέρεται πολύ για την ιστορία, τα κόμικς, την ιστορία της τέχνης».\n«Ανάγκη για πιο λειτουργικές δομές»\nΤο μήνυμα που θέλει να στείλει μέσα από αυτή την πρωτοβουλία είναι πολύ δυνατό. «Οι άστεγοι δεν πρέπει να μένουν στο περιθώριο, ούτε είναι άνθρωποι του περιθωρίου. Υπάρχουν αξιοπρεπέστατοι άστεγοι που γνώρισα στις νυχτερινές μου περιπλανήσεις στην Αθήνα. Προφανώς ντρέπονται να κοινοποιήσουν το πρόβλημά τους και αυτό ήταν κάποτε και δικό μου πρόβλημα. Μου άφησε πίκρα το γεγονός ότι δεν με στήριξαν οι φίλοι και οι συγγενείς, αλλά αποφάσισα να πω δημόσια ότι οι άστεγοι δεν πρέπει να μένουν στην αφάνεια. Το πιο σημαντικό είναι να έχει κανείς ένα δωμάτιο να μείνει, να επιστρέφει το βράδυ στο σπίτι του και να βρίσκει ένα μαξιλάρι και μια κουβέρτα να σκεπαστεί. Οταν ψάχνεις να βρεις δουλειά και παράλληλα είσαι στον δρόμο κάθε μέρα και ταλαιπωρείσαι για το πού θα φας και πού θα πλυθείς, βρίσκεσαι διαρκώς σε αδιέξοδο».\nΗ αντιμετώπιση των αστέγων από τους φορείς πιστεύει ότι θα μπορούσε να είναι πιο λειτουργική. «Από τις κρατικές δομές γίνεται μια προσπάθεια αλλά η αίσθησή μου είναι ότι δεν μπορούν να αντιμετωπίσουν το πρόβλημα πρακτικά. Διάβασα πριν από λίγο καιρό ότι στη Φινλανδία το κράτος έχτισε σπίτια για αστέγους σε αστικές περιοχές και κατάφερε να τους εξαφανίσει από τους δρόμους. Αυτό βέβαια είναι δύσκολο να γίνει στην Ελλάδα, οι υποδομές όμως θα έπρεπε να είναι πιο λειτουργικές. Για παράδειγμα, δεν θα μπορούσε ο Δήμος Αθηναίων ή η Αρχιεπισκοπή Αθηνών, που έχουν άδεια ακίνητα στην κατοχή τους, να βοηθήσουν; Στις δύσκολες συνθήκες ανοίγουν κάποιοι χώροι για τους αστέγους, αλλά τι γίνεται όλες τις υπόλοιπες μέρες;».\nΗ απόφαση να μιλήσει ανοιχτά άλλαξε εντελώς την οπτική του για τα πράγματα. «Μια φορά είχα μπει σε ένα εγκαταλειμμένο σπίτι στην Κυψέλη και από ένα δωμάτιο πετάχτηκε ένας ευγενέστατος άνθρωπος που μου αποκάλυψε ότι μένει εκεί έναν ολόκληρο χρόνο. Υπάρχουν πολλά περιστατικά που δεν γνωρίζουμε, αυτό έχω διαπιστώσει τις νύχτες και τις μέρες που έψαχνα να βρω καταφύγιο. Αισθάνομαι ότι η επιλογή που έκανα να δημοσιεύσω το πρόβλημά μου ήταν σωστή. Ενιωσα πιο απελευθερωμένος, όσο τουλάχιστον μπορώ να νιώσω μέσα σε αυτήν τη συνθήκη που βρίσκομαι».\nΜπαζάρ: 30, 31 Μαρτίου (από τις δέκα το πρωί έως τις έξι το απόγευμα)


Μονή Έλωνας Λεωνιδίου - Κυνουρία - Αρκαδία\nΗ Μονή Έλωνας είναι ένα από τα ομορφότερα και τα πλέον γνωστά μοναστήρια της Αρκαδίας. Βρίσκεται στο δρόμο για τον Κοσμά 14 χιλ από το Λεωνίδιο (107 χλμ. από την Τρίπολη) στο φαράγγι του Δαφνώνα. Είναι φημισμένη για την τοποθεσία της. Χτισμένη σε ένα κάθετο και επιβλητικό κοκκινόβραχο, συναρπάζει τον επισκέπτη δίνοντας την εντύπωση ότι αιωρείται στο χάος. Η θέση της προσφέρει εξαιρετική θέα στη γύρω περιοχή.\nΗ μονή ιδρύθηκε στις αρχές του 16ου αιώνα. Το καθολικό της είναι κτισμένο το 1809. Το πέτρινο καμπαναριό κατασκευάστηκε το 1831. Πιστεύεται, ότι η εικόνα της "Παναγίας της Ελώνας" που φυλάσσεται εκεί, είναι έργο του Αποστόλου Λουκά (μια από τις 70 εικόνες που ζωγράφισε). Θεωρείται θαυματουργή από τους προσκυνητές και είναι ολόκληρη ασημωμένη. Στο καθολικό υπάρχουν ωραίο ξυλόγλυπτο τέμπλο και άγια λείψανα, ευαγγέλια, ιερά κειμήλια και πολλά αφιερώματα. Το τέμπλο είναι αχρονολόγητο και χαρακτηρίζεται από λεπτή εργασία και φαντασία. Στα θωράκιά του υπάρχουν σκαλιστές παραστάσεις. Γύρω-γύρω βρίσκονται παλαιά και καλοβαλμένα κτίσματα. Σήμερα είναι γυναικεία μονή.\nΚατά την Τουρκοκρατία η μονή λεηλατήθηκε και πυρπολήθηκε πολλές φορές. Από το 1875 και μετά γνώρισε άνθηση πρωτόγνωρη με τη συμβολή των Λενιδιωτών, Σπετσιωτών και Υδραίων. Στην επανάσταση του ΄21 έπαιξε πρωταγωνιστικό ρόλο.\nΗ μονή γιορτάζει το Δεκαπενταύγουστο και τα εννιάμερα της Παναγίας. Συγκεντρώνει τότε πολλούς προσκυνητές όλη την Ελλάδα, ιδιαιτέρως από την Κυνουρία, τη Λακωνία και τις Σπέτσες.


Majestic Theatre: Ξενοδοχεία σε κοντινή απόσταση\nMajestic Theatre: Μάθετε περισσότερα\nMajestic Theatre - Τοποθεσία\nΔυτικό Springfield - Εδώ βρίσκεται το ακόλουθο σημείο ενδιαφέροντος: Majestic Theatre. Οι επισκέπτες βαθμολογούν πολύ υψηλά τα κορυφαία σημεία ενδιαφέροντος και δραστηριότητες, όπως τα συναρπαστικά θεματικά πάρκα και τα μαγαζιά, σε αυτή την περιοχή για οικογένειες. Αν ψάχνετε τι να κάνετε στην περιοχή, γιατί δεν επισκέπτεστε τα ακόλουθα σημεία ενδιαφέροντος: Έκθεση Eastern States Exposition και Στάδιο/Συνεδριακό Κέντρο MassMutual Center;\nMajestic Theatre: Μέρη διαμονής σε κοντινή απόσταση\nΔιαθέτουμε 52 ξενοδοχεία, για να διαλέξετε, σε απόσταση έως 10 χλμ. από: Majestic Theatre. Σας προτείνουμε τις ακόλουθες επιλογές που είναι δημοφιλείς με τους ταξιδιώτες μας:\nLa Quinta Inn & Suites by Wyndham Springfield MA - απέχει 2,4 χλμ.\nBest Western Springfield West Inn - απέχει 1,2 χλμ.\nHampton Inn & Suites Springfield / Downtown - απέχει 3,6 χλμ.\nRed Roof Inn PLUS+ West Springfield - απέχει 3,5 χλμ.\nMajestic Theatre - Τι μπορείτε να δείτε και να κάνετε στη γύρω περιοχή\nMajestic Theatre: Τι μπορείτε να δείτε στη γύρω περιοχή\nMajestic Theatre: Τι μπορείτε να κάνετε στη γύρω περιοχή\nMajestic Theatre - Πώς να έρθετε